jkorsvik/nowiki_second_scrape_merged huggingface dataset:
Mimic 2

Mimic 2 er en amerikansk science fiction-skrekkfilm fra 2001, regissert av Jean de Segonzac.
Manus skal ha vært inspirert av en novelle, med samme navn, skrevet av Donald A. Wollheim. Filmen ble sendt Direkte-på-DVD, og var en oppfølger til filmen Mimic (fra 1997) og Mimic 2 ble etterfulgt av Mimic 3: Sentinel som ble publisert i 2003. Noen av hovedrollene spilles av Edward Albert, Alix Koromzay, Bruno Campos og Jon Polito.


== Handling ==
Handlingen foregår fire år etter hendelsene fra den første filmen, etter at tre menn blir oppdaget fryktelig lemlestet (og ansiktene deres hadde blitt fjernet) og trukket opp mellom flere høyspentlinjer i New York City. Etterforsker Klaski (spilt av Bruno Campos) snubler over en mulig ledetråd: Hver av de drepte mennene kjente til entomolog Remy (spilt av Alix Koromzay) som arbeidet som lærer ved en videregående skole i New York City.
Klaski anser Remy som en potensiell hovedmistenkt i drapene, før han selv er vitne til den form-skiftende skapningen som har forfulgt Remy: et intelligent mutant-insekt med ansiktet til sitt forrige offer. Denne skapningen ønsker å parre seg med Remy. Klaski, Remy og et par av studentene hennes blir fanget inne på skolen - samtidig som skapningen jakter på dem. I mellomtiden gjør en medlemmer av en spesialstyrke, ledet av den militante Darksuit (spilt av Edward Albert) seg klar til å desinfisere hele skolen med en giftig gass.


== Skuespillere ==
Alix Koromzay som Remy Panos
Edward Albert som Darksuit
Bruno Campos som etterforsker Klaski
Will Estes som Nicky
Gaven E. Lucas som Sal Aguirre
Jon Polito som Morrie Deaver
Jody Wood som etterforsker Clecknal
Jim O'Heir som Lou
Brian Leckner som Jason Mundy
Paul Schulze som Phillip


== Eksterne lenker ==
(en) Mimic 2 på Internet Movie Database 
(no) Mimic 2 hos Filmfront 
(fr) Mimic 2 på Allociné 
(nl) Mimic 2 på MovieMeter 
(en) Mimic 2 på AllMovie 
(en) Mimic 2 på Turner Classic Movies 
(en) Mimic 2 på Rotten Tomatoes
Perkovskius

Perkovskius er en slekt av mycelbiller som lever i Nordøst-Asia.


== Utseende ==
Små (3-4 millimeter), ovale, blinde, brunlige mycelbiller. Antennene er omtrent halve kroppslengden, nokså tynne, noe utvidet mot spissen, men uten en tydelig avsatt klubbe. Hodet er kort og bredt uten fasettøyne. Pronotum er rundet, noe bredere enn langt, ytterkanten danner en omtrent kontinuerlig kurve med dekkvingene, som har fine punktstriper. Flygevinger mangler.


== Levevis ==
Artene lever dypt nede i løvstrø på bakken, eller under steiner. De er trolig soppetere, for det har blitt funnet soppsporer i tarmkanalen deres.


== Utbredelse ==
Slekten er bare kjent fra Primorskij kraj ved Stillehavskysten i Sibir.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien Catopocerinae Hatch, 1927
Stammen Catopocerini
Slekten Perkovskius Lafer, 1989
Perkovskius ussuriensis Lafer, 1989
Perkovskius zerchei Perreau & Růžička, 2007


== Referanser ==


== Kilder ==
Leiodidae i Tree of life


== Eksterne lenker ==
(en) Perkovskius i Global Biodiversity Information Facility 
Perkovskius – detaljert informasjon på Wikispecies
Cholevinus

Cholevinus er en slekt av biller som særlig finnes knyttet til åtsler.


== Utseende ==
Små til middelsstore, avlangt-ovale, langbeinte, fint hårete, rødbrune mycelbiller. Antennene er nokså tynne, knapt halvparten så lange som kroppen, knapt utvidet mot spissen og uten en avsatt klubbe. Hodet er rundet, kraftig innsnevret bak fasettøynene. Pronotum er rundet, ytterkanten danner en kontinuerlig kurve med ytterkanten av de rundede dekkvingene. Beina er nokså lange med kraftige sporer på leggene.


== Levevis ==


== Utbredelse ==
Artene lever i Sentral- og Øst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien kadaverbiller, Cholevinae Kirby, 1837
Stammen Cholevini
Understammen Catopina
Slekten Cholevinus Reitter, 1901
Cholevinus arcuatipes Jeannel, 1936
Cholevinus belousovi Perkovsky, 1992
Cholevinus fuscipes (Ménétriés, 1847)
Cholevinus glabricollis Jeannel, 1936
Cholevinus kryzhanovskii Perkovsky, 1999
Cholevinus oreophilus Iablokov-Khnzorian, 1973
Cholevinus pallidus (Ménétriés, 1832)
Cholevinus sibiricus (Jeannel, 1923)


== Referanser ==


== Kilder ==
Leiodidae i Tree of life


== Eksterne lenker ==
(en) Cholevinus i Global Biodiversity Information Facility 
(en) Cholevinus hos Fossilworks
EUs romprogram

EUs romprogram ble etablert i 2021 og omfatter romaktiviteter for perioden 2021–2027. Programmet innebærer en videreutvikling av Galileo/EGNOS (satellittnavigasjon) og Copernicus (jordobservasjon). Det nye programmet vil også omfatte de nye delprogrammene GOVSATCOM (sikker satellittkommunikasjon for myndighetsformål) og SSA (romovervåkning).Formålet med EU-programmet er å inkludere tiltak for å sikre effektiv tilgang til rommet for programmet og fremme en innovativ og konkurransedyktig europeisk romsektor.Samtidig med innføringen av romprogrammet ble det også etablert et nytt EU-byrå for romprogrammer (EUSPA). Dette erstatter og utvider det tidligere GNSS-byrået.Romprogrammet omfattet ved etableringen følgende delprogrammer:

Galileo: Et selvstendig, globalt satellittnavigasjonssystem (GNSS) under sivil kontrollEGNOS: Et regionalt satellittnavigasjonssystem under sivil kontrollCopernicus: Et selvstendig, brukerdrevet jordobservasjonssystem under sivil kontrollSSA: Et system for overvåkning og sporing i rommet, med delkomponenter for sporing av romobjekter (SST), romvær (SWE) og nær-jord objekter (NEO)GOVSATCOM: Satellittkommunikasjonstjenester under sivil kontroll for sikkerhetskritisk myndighetsbrukProgramkomponentene Galileo, EGNOS, Copernicus og delkomponentene SWE og NEO i SSA, er åpne for deltakelse for EFTA-medlemmer som er medlem av EØS. Delkomponenten SST i SSA-programmet var per 2021 ikke åpen for deltakelse for tredjeland uten særskilt avtale.


== Referanser ==
Husvikbrua

Husvikbrua er en betongbjelkebro på Fylkesvei 3124 i Husvik i Tønsberg kommune i Vestfold og Telemark. Brua krysser den lille og trange bukta Kilen, og både bruas totallengde og lengste spenn er 6 meter.


== Se også ==
Liste over broer i Norge
Liste over broer i Norge etter lengde


== Referanser ==
Mehadiella

Mehadiella er en slekt av hulelevende mycelbiller.


== Utseende ==
Slanke, langbeinte, brunlige mycelbiller. Antennene er lange og tynne, omtrent så lange som kroppen.


== Levevis ==
Artene lever i huler. I motsetning til mange andre hulelevende arter synes de være nokså generalistiske og kan finne si ulike miljøer.


== Utbredelse ==
Arten er utbredt i huleområder i Ungarn og Romania.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien kadaverbiller, Cholevinae
Stammen Leptodirini Lacordaire, 1854 - ca. 185 slekter, maurlignende
Understammen Pholeuina
Slekten Mehadiella Csiki, 1899
Mehadiella paveli (Frivaldszky, 1880)


== Referanser ==


== Kilder ==
Leiodidae i Tree of life


== Eksterne lenker ==
(en) Mehadiella i Global Biodiversity Information Facility
Isocolon

Isocolon er en slekt av mycelbiller.


== Utseende ==
Små (ca. 3-5 millimeter), avlangt-ovale, blankt rødbrunlige mycelbiller. Antennene er 11-leddete, fire av de fem ytterste leddene danner en kraftig klubbe (ledd nummer fire utenfra er ganske lite). Hodet er kort og bredt med litt utstående fasettøyne. Pronotum er rundet, mye bredere enn langt, danner nesten en kontinuerlig kurve med de rundede dekkvingene, som har svakt definerte punktstriper. Beina er middels lange og kraftige.


== Levevis ==
Artene i denne slekten lever trolig på underjordiske sopper i likhet med slekten Leiodes.


== Utbredelse ==
Slekten lever på New Zealand.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien mycelbiller (Leiodinae)
Stammen Sogdini
Slekten Isocolon Broun, 1893
Isocolon frontale Broun, 1921
Isocolon hilare Broun, 1893
Isocolon modestum Broun, 1921
Isocolon oruruense Broun, 1923
Isocolon ovale (Broun, 1893)


== Referanser ==


== Kilder ==
Leiodidae i Tree of lifeSilfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.


== Eksterne lenker ==
(en) Isocolon i Global Biodiversity Information Facility 
Isocolon – detaljert informasjon på Wikispecies
Verdens synsdag

Verdens synsdag er en internasjonal dag for å bevisstgjøre de globale problemstillingene som omhandler øyehelse. Verdens synsdag har blitt arrangert siden 2000, og blir arrangert på den andre torsdagen i oktober hvert år. I 2021 ble Verdens synsdag avholdt den 14. oktober.Dagen er et initiativ av The International Agency for the Prevention of Blindness (IAPB) og Verdens helseorganisasjon (WHO). De har sammen skapt arrangementet for å rette fokus på og anerkjenne blindhet og synsnedsettelse som et stort internasjonalt helseproblem. I tillegg til dette, har IAPB som mål å påvirke regjeringer og helseministere verden over for å sette av midler til forebyggende tiltak mot blindhet.Ifølge WHO, har minst 1 milliard mennesker nedsatt synsfunksjon som enten kan forebygges eller ikke har blitt kartlagt. Synsnedsettelse påvirker mennesker i alle aldre, men WHO informerer om at brorparten av problemer oppstår hos mennesker over 50 år. Nylig har medlemsland av WHO bundet seg til to synsmål for 2030: 40 prosent økning i rettelse av refraksjonsfeil, og 30 prosent økning i operasjoner av katarakt.I Norge markeres dagen på ulike måter, og blant annet Norges Blindeforbund arrangerer seminarer og aktiviteter i forbindelse med dagen. I 2021 ble det arrangert seminarer i både Steinkjer og Trondheim for å rette fokus på temaet "Syn og psykisk helse".


== Hovedtema på Verdens synsdag ==
De første fem årene av Verdens synsdag hadde ikke et bestemt tema eller fokusområde, men i 2005 kom temaet «The Right to Sight». Listen under viser en oversikt over temaene som har blitt brukt fra 2005:

2005: The Right to Sight
2006: Low Vision
2007: Vision for Children
2008: Fighting Vision Impairment in Later Life
2009: Gender and Eye Health
2010: Countdown to 2020
2011: Uten tema
2012: Uten tema
2013: Universal Eye Health
2014: No more Avoidable Blindness
2015: Eye care for all
2016: Stronger Together
2017: Make Vision Count
2018: Eye Care Everywhere
2019: Vision First
2020: Hope In Sight
2021: Love Your Eyes


== Referanser ==
Machaerites

Machaerites er en slekt av små, rødlige eller brunlige køllebiller.


== Utseende ==
Små, nærmest pæreformede, blanke, brunrøde køllebiller med reduserte fasettøyne.


== Levevis ==
Artene lever i huler.


== Utbredelse ==
Slekten er utbredt på Balkan (Slovenia, Kroatia).


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae)
Underfamilien køllebiller, Pselaphinae
Overstammen Goniaceritae
Gruppen Bythinini Raffray, 1890
Understammen Machaeritina Jeannel, 1950 - lever i huler
Slekten Machaerites Miller, 1855 - 14 arter, Balkan
Machaerites cognatus Nonveiller & Pavićević, 2002
Machaerites croaticus Nonveiller & Pavićević, 2002
Machaerites curvistylus Nonveiller & Pavićević, 2002
Machaerites intermedius Nonveiller & Pavićević, 2002
Machaerites jurinaci Pavićević & Ozimec, 2008
Machaerites kastavensis Pavićević & Ozimec, 2008
Machaerites marjanaci Hlaváč & Jalžić, 2010 
Machaerites mekotiensis Nonveiller & Pavićević, 2002
Machaerites nehaji Pavićević & Ozimec, 2008
Machaerites novissimus Nonveiller & Pavićević, 2002
Machaerites pavleki Hlaváč & Jalžić, 2010
Machaerites ravasinii G.Müller, 1922
Machaerites spelaeus L.Miller, 1855
Machaerites udrzali Hlaváč & Lakota, 2004 


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller. Helsinki.


== Eksterne lenker ==
(en) Machaerites i Encyclopedia of Life 
(en) Machaerites i Global Biodiversity Information Facility 
Machaerites – detaljert informasjon på Wikispecies
Erhard Wedel-Friis

Erhard lensgreve Wedel-Friis (1710–1786) var en dansk generalløytnant, gesandt og greve. 
Han var sønn av offiser, senere kommanderende general i Norge, Erhard Frederik Wedel-Jarlsberg og Marie Juliane riksgrevinne Freytag zu Gödens (1684–1727). I forbindelse med inngåelse av ekteskap med komtesse Christine Sophie komtesse Friis-Frijsenborg (1713–1787) i 1743, fikk han patent på å forene de Frijsers navn og grevelige våpen med sitt eget.Ved siden av en betydelige militær karriere, hadde han en rekke oppgaver som fremtredende gesandt (diplomat). I årene 1768–72 var han overkammerherre hos dronning Caroline Mathilde.Erhard Wedel-Frijs døde på Frijsenborg den 10. november 1786 og ble bisatt fra Hammel kirkes grevelige kapell. Da ekteparet var barnløst, utdøde navnet Wedel-Friis med dets første bærer.


== Referanser ==
Steinar Johannessen

Håkon Steinar Engh Johannessen (1936–2019) var en norsk fotballspiller og -trener. Han spilte for Frigg og Norge, og han trente Lillestrøm i 1969 og 1970. Sesongen 1971 var han trener for Strømsgodset.Johannessen spilte for Frigg fra 1959 til 1966. Sesongen 1963 scoret han 14 mål og ble nest mestscorende i serien etter Leif Eriksen fra Vålerenga, som scoret 16.Johannessen debuterte på landslaget i kampen mot Luxembourg 17. juni 1959 som Norge vant 1–0. Johannessen ble skadet og måtte byttes ut allerede fem minutter ut i kampen.


== Referanser ==


== Eksterne lenker ==
(en) Steinar Johannessen – WorldFootball.net 
(en) Steinar Johannessen – EU-Football.info 
(no) Steinar Johannessen. Kanaripedia
Lars Halvor Stokstad Oserud

Lars Halvor Stokstad Oserud (født 1986) er en norsk politiker (Sp). I 2019 ble han valgt til varaordfører i Ullensaker.
Han er også gårdbruker, og eier og driver Ringvoll (gård) i Ullensaker.


== Referanser ==
Elizabeth Perkins

Elizabeth Ann Perkins (født 18. november 1960) er en amerikansk skuespiller.
Hun har blant annet spilt i Forleden natt (About Last Night, 1986), Big (1988), The Flintstones (1994), Miraklet på Manhattan (1994), Avalon (1990), and He Said, She Said (1991), og stemmen som Coral in  Disney/Pixar-filmen Oppdrag Nemo (2003). Hun er også kjent for sin rolle som Celia Hodes i TV-serien Weeds.


== Referanser ==


== Eksterne lenker ==
Offisielt nettsted 
(en) Elizabeth Perkins – kategori av bilder, video eller lyd på Commons 
(en) Elizabeth Perkins på Internet Movie Database 
(sv) Elizabeth Perkins i Svensk Filmdatabas 
(da) Elizabeth Perkins på Filmdatabasen 
(da) Elizabeth Perkins på Scope 
(fr) Elizabeth Perkins på Allociné 
(en) Elizabeth Perkins på AllMovie 
(en) Elizabeth Perkins hos Turner Classic Movies 
(en) Elizabeth Perkins hos The Movie Database 
(en) Elizabeth Perkins hos Internet Broadway Database
Maria Juliane Freydag til Gödens

Maria Juliane riksgrevinne Freydag til Gödens (1684–1727) var en østerriksk adelskvinne gift med kommanderende general i Norge Erhard Frederik Wedel-Jarlsberg. 
Hun ble født i Wels som datter til østerriksk rikshoffråd og keiserlig kemner Franz Heinrich riksgreve Freydag (d. 1694) og Sophie Elisabeth komtesse Aldenburg (d. 1730). Den 21. oktober 1703 giftet hun seg med offiseren Erhard Frederik Wedel-Jarlsberg. De fikk flere barn, deriblant den senere generalløytnant Erhard Wedel-Friis. 
Grevinnen døde på Evenburg den 2. oktober 1727. Hun ble bisatt i Lambertikirche i Oldenburg. Sarkofagen ble senere flyttet til et mausoleum i Loga (Leer), i nærheten av slottet Evenburg.


== Referanser ==
Måling (datavarehus)

En måling eller et mål er innen datavarehus en egenskap som kan kan gjøre beregninger på, som for eksempel å beregne sum, antall, gjennomsnitt, maksimum og minimum.


== Eksempel ==
Dersom en butikk selger et bestemt produkt kan man med utgangspunkt i antall solgte enheter og prisen for hver solgte enhet, og med bakgrunn i å enten legge sammen salgsprisene eller å finne den gjennomsnittlige salgsprisen, finne det totale antalle solgte enheter og den totale eller gjennomsnittlige prisen for den solgte varetypen.


== Bruk av ISO-representasjonsbegreper ==
Når man skriver data i et metadata-register i henhold til ISO/IEC 11179 vil representasjonsbegrep som eksempelvis nummer (number), verdi (value) og måling (measure) vanligvis brukes som målinger.


== Se også ==
Datavarehus
Dimensjon (datavarehus)
Faktatabell


== Kilder ==
Kimball, Ralph et al. (1998); The Data Warehouse Lifecycle Toolkit, p17. Pub. Wiley. ISBN 0-471-25547-5.
Kimball, Ralph (1996); The Data Warehouse Toolkit, p100. Pub. Wiley. ISBN 0-471-15337-0.
Herøya (Hole)

Herøya er ei øy i Steinsfjorden i Hole kommune.
Øya ligger nær vestsiden av Steinsfjorden, ved Loretangen, og er cirka 1,3 km lang. Den er mest kjent for Herøya feriehjem, som tilhører Oslo Sporveiers Arbeiderforening.


== Bildegalleri ==


== Referanser ==


== Eksterne lenker ==
Hervibor.no - Herøya
Herøya (andre betydninger)

Herøya kan vise til:

Herøya - halvøy i Porsgrunn kommune
Herøya (Hole) - øy i Steinsfjorden i Hole kommuneSe også
Herøy
Mateus de Sá

Mateus Daniel Adão de Sá (født 21. november 1995) er en brasiliansk friidrettsutøver som konkurrerer i tresteg.I 2021 representerte han Brasil på tresteg under Sommer-OL 2020 i Tokyo, og ble slått ut i kvalifiseringen på 20. plass med resultatet 16,49 m.


== Referanser ==


== Eksterne lenker ==
(en) Mateus de Sá – Olympedia 
(en) Mateus de Sá – World Athletics
Almir dos Santos

Almir Cunha dos Santos (født 4. september 1993) er en brasiliansk friidrettsutøver som konkurrerer i tresteg.I 2021 representerte han Brasil på tresteg under Sommer-OL 2020 i Tokyo, og ble slått ut i kvalifiseringen på 23. plass med resultatet 16,27 m.


== Referanser ==


== Eksterne lenker ==
(en) Almir dos Santos – Olympics.com 
(en) Almir dos Santos – Olympedia 
(en) Almir dos Santos – World Athletics
Ben Williams (tresteghopper)

Ben Williams (født 25. januar 1992) er en britisk friidrettsutøver som konkurrerer i tresteg.I 2021 representerte han Storbritannia på tresteg under Sommer-OL 2020 i Tokyo, og ble slått ut i kvalifiseringen på 22. plass med resultatet 16,30 m.


== Referanser ==


== Eksterne lenker ==
(en) Ben Williams – Olympedia 
(en) Ben Williams – Storbritannias olympiske komité 
(en) Ben Williams – World Athletics 
(en) Ben Williams – European Athletic Association 
(en) Ben Williams – Power of 10
Austin Butler

Austin Robert Butler (1991–) er en amerikansk skuespiller, sanger og modell. Han er kjent for sine roller som James Garrett i Zoey 101, James «Wilke» Wilkerson i Switched at Birth, Jordan Gallagher i Ruby & The Rockits, Jones Mager i Life Unexpected, og Sebastian Kydd i The Carrie Diaries.


== Bakgrunn ==
Austin Butler ble født den 17. august 1991 i Anaheim i California, som sønn av Lori Anne (født Howell), en estetiker, og David Butler. Han har en eldre søster, Ashley (født i 1986), som arbeidet som bakgrunns-skuespiller sammen med ham på Ned's Declassified School Survival Guide.Da Butler var 13 år ble han kontaktet av en representant fra et administrasjonsselskap på Orange County Fair, som hjalp ham med å komme i gang i underholdningsindustrien. Han fant ut at han virkelig nøt det, og snart begynte å ta skuespilltimer for å utvikle sitt talent.


== Referanser ==


== Eksterne lenker ==
 (en) Austin Butler – kategori av bilder, video eller lyd på Commons 
(en) Austin Butler på Internet Movie Database 
(fr) Austin Butler på Allociné 
(en) Austin Butler på AllMovie 
(en) Austin Butler hos Rotten Tomatoes 
(en) Austin Butler hos The Movie Database 
(en) Austin Butler hos Internet Broadway Database
Dimitrios Tsiamis

Dimitrios Tsiamis (Δημήτριος Τσιάμης; født 12. januar 1982) er en gresk friidrettsutøver som konkurrerer i tresteg.I 2021 representerte han Hellas på tresteg under Sommer-OL 2020 i Tokyo, og ble slått ut i kvalifiseringen da han ikke fikk noe gyldig resultat.


== Referanser ==


== Eksterne lenker ==
(en) Dimitrios Tsiamis – Olympics.com 
(en) Dimitrios Tsiamis – Olympic.org 
(en) Dimitrios Tsiamis – Olympedia 
(en) Dimitrios Tsiamis – Sports-Reference (OL-resultater – arkivert) 
(en) Dimitrios Tsiamis – World Athletics 
(en) Dimitrios Tsiamis – Diamond League 
(en) Dimitrios Tsiamis – Track and Field Statistics
Søndre Loreåsen

Søndre Loreåsen (11-95, kun oddetall) er en vei ved Steinssletta i Hole kommune. 
Søndre Loreåsen er en sidevei til Loreveien, og går nordover fra sørenden av denne. Veien går langs Steinsfjorden, og er en blindvei. Veien ligger cirka 66 meter over havet i sørenden og 117 meter over havet i nordenden.


== Bildegalleri ==


== Se også ==
Nordre Loreåsen


== Referanser ==


== Eksterne lenker ==
(en) Søndre Loreåsen – kategori av bilder, video eller lyd på Commons
Jean-Marc Pontvianne

Jean-Marc Pontvianne (født 6. august 1994) er en fransk friidrettsutøver som konkurrerer i tresteg.I 2021 representerte han Frankrike på tresteg under Sommer-OL 2020 i Tokyo, og ble slått ut i kvalifiseringen da han ikke fikk noe gyldig resultat.


== Referanser ==


== Eksterne lenker ==
(en) Jean-Marc Pontvianne – Olympedia 
(en) Jean-Marc Pontvianne – World Athletics 
(fr) Jean-Marc Pontvianne – Fédération française d athlétisme 
(en) Jean-Marc Pontvianne – Diamond League
Loreveien

Loreveien (77-161, 70-88, spredte husnummer) er en vei ved Steinssletta i Hole kommune. 
Loreveien er en sidevei til Vollgata, og går østover til Lore-gårdene (Nordre og Søndre Lore gård), der den vender sørover mot Loretangen ved Steinsfjorden. Veien ligger cirka 101 meter over havet ved Lore-gårdene.I sørenden av Loreveien ligger brygga der båten til Herøya går fra, og her starter også veien Søndre Loreåsen.


== Bildegalleri ==

		


== Referanser ==


== Eksterne lenker ==
(en) Loreveien – kategori av bilder, video eller lyd på Commons 
Steinssletta - Presentasjon av de enkelte gårdene
Timothy Loubineaud

Timothy Loubineaud (født 5. juni 1996 i Arcachon) er en fransk skøyteløper som konkurrerer både i hurtigløp på is og på rulleskøyter.
Han har flere medaljer fra både EM og VM på rulleskøyter.


== Sammenlagt i Verdenscupen ==
Oppdatert etter sesongen 2020/21.


== Referanser ==


== Eksterne lenker ==
Timothy Loubineaud på Facebook 
(en) Timothy Loubineaud – Speedskatingbase.eu 
(en) Timothy Loubineaud – SpeedSkatingNews.info 
(en) Timothy Loubineaud – SpeedSkatingStats.com 
(en) Timothy Loubineaud – TheSports.org 
(en) Timothy Loubineaud – TheSports.org 
(en) Timothy Loubineaud – TheSports.org 
(en) Timothy Loubineaud på www.isu.html.infostradasports.com
(en) Timothy Loubineaud på SpeedskatingResults.com
(en) Timothy Loubineaud på Jakub Majerski's Speedskating database (Adelskalender distanser og sammenlagt)Bilder(en) Bilder av Timothy Loubineaud på SpeedSkatingPhotos.info/DesgPhoto.com
Gjuvåa kraftverk

Gjuvåa kraftverk er et vannkraftverk i Tuddal i Hjartdal kommune i Telemark.
Det er et elvekraftverk som utnytter et fall på 283 meter i Gjuva.
Installert effekt er 4,8 MW fra en peltonturbin. Årsproduksjon er 14,5 GWh.
Gjuvåa Kraftverk AS eies av Skagerak Kraft.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
Skagerak Kraft


== Eksterne lenker ==
Skageraknytt: Markerer en milepæl
Skageraknytt: Åpnet nytt vannkraftverk
Valentin Lavillenie

Valentin Lavillenie (født 16. juli 1991) er en fransk friidrettsutøver som konkurrerer i stavsprang.I 2021 representerte han Frankrike i stavsprang under Sommer-OL 2020 i Tokyo, og ble slått ut i kvalifiseringen på 17. plass med resultatet 5,65 m.


== Referanser ==


== Eksterne lenker ==
(en) Valentin Lavillenie – Olympedia 
(en) Valentin Lavillenie – World Athletics 
(fr) Valentin Lavillenie – Fédération française d athlétisme 
(en) Valentin Lavillenie – Diamond League 
(en) Valentin Lavillenie – Track and Field Statistics